open-index/open-wikipedia-markdown huggingface dataset:
Stazion de Bressa Borgh San Giovann

La **Stazion de Bressa Borgh San Giovann** a l'è 'na stazion de la , che la serviss el comun de . L'è taccada ai stazion de .

## Moviment
La stazion a l'è servida di treni regionai de la Trenord.

## Bibliografia
*[La rete ferroviaria lombarda - Trenord](https://www.trenord.it/it/campus-trenord/si-impara-(scuola-secondaria-i-grado)/la-rete-ferroviaria-in-lombardia.aspx)
Villa Dòsia

**Villa Dòsia** a l'è 'na frazion del comun de Casal Litta, vers Vergiaa.

Vègg comun de la Piev de Somma, in del 1786 la entra in l'effimera provincia de Vares finna al 1791.

El governa napoleònich ghe tacca dent San Pancrazzi e poeu la tacca a Casal Litta. L'è ripristinaa poeu di austriegh e in del 1861 la gh'aveva 446 abitant.

L'autonomia l'è sopressa del Vittori Emanuel II che 'l tacca 'me de modell napoleònich a Casal Litta.

## Riferiment
*LombardiaBeniCulturali
Vinagh

**Vinagh** (*Vinago* in italian) a l'è 'na frazion de Mornagh, vers Besnaa.

Antigament comun de la Piev de Somma, l'è part del 1786 al 1791 de la provincia de Vares e in del governa napoleònich l'è taccaa prima a Crogneoula e poeu a Menzagh, per vèss poeu ripristinaa di Austriegh.

El noeuv governa italian el decid de taccàlla a Mornagh in del 1869.

## Riferiment
* LombardiaBeniCulturali
Sess

*El sess intenduu 'me Coit
*El sess intenduu 'me Sessualità
*El sess biologich
*Sesso, frazion de Regg Emilia
Giacomo Manzù

El **Giacomo Manzù** (a l'anagrafe *Giacomo Manzoni*, in grafia classega *Giacomo Manzon*, Bergom, 22 de dicember 1908 - Roma, 17 de sginee 1991) l'è staa on scultor e pittor italian.

L'è autor de la statova ai partigiann de Bergom e anca de 'na statova denanz a la sed de Noeuva York de l'ONU. L'ha ricevuu 'n poo de onoreficenz, in tra i che el premi Lenin per la Pas e 'l premi Feltrinelli.

## Riferiment
*Britannica

## Vos corelaa
*Baselega de Santa Rita da Cascia
*Cardinal settaa giò
Microirigazion

La **microirigazión** l’è la fornidura locàl de acqua per mèzz di fornidór cont ona portada piscinina che lavoren a bassa pressión. De soramaròss insèma a l’acqua a l’è possibil fornì anca i ingrass. 

## Tipi de impiant
I impiant de microirigazión pòden vèss:

-**impiant a sbroff**, che fornissen l’acqua per mèzz de spruzzador (o microirigator) che pòden vèss statich o girant;

-**impiant a gotta**, che fornissen l’acqua per mèzz de gotador che pòden vèss foeura de la tèrra (impiant a gotta de superfice) oppùr sòta tèrra (impiant a gotta sòtt-superficiàj); 

## Tipi de gotador
I gotadór pòden vèss poeu **a longh percors** (semai che l’acqua la ven foeura adrée a on percors longh e pien de gir a spiràl o a labirint) o **a bus** (in del caso che l’acqua la vegna foeura de vun o tanti bus piscinìtt). Oltra quèj tipi chì a gh’è poeu i tubi porós. 

## Collocament di gotador rispètt al terren
I gotadór pòden vèss miss sora la superfice del terrén, poggià sora i vas, sospendùu in su di strùttur vari ch’je tegnen su oppùr sòta la superfice del terrén (irigazión sòta superficiàl). In del caso de l'irigazion sòta la superfice del terren i gotadór pòden vèss fornì de sistèma contra de l’intrusion di radìs de tipo meccanich o chimich. 
## Idraulica di gotador e di spruzzador
### Relazion [[portada]]-[[pression]]
q=Ke \cdot P^x

‘ndoe
: **q** l’è la portada l/s;
:**Ke** l’è ona costata tìpica del gotadór (o del spruzzadór);
:**P** l’è la pressión che 'l gotadór o 'l spruzzatór) el lavora in kPa oppure in meter de colòna d’acqua;
:**x** a l’è l’esponént de la relazion portada-pressión e'l dipénd del tipo de regìmm del mòto:
::x=1 se ‘l regìmm l’è laminà
::x=0,5 se ‘l regìmm l’è turborént
::0,4q=\mu A \sqrt{2  g H} indoe:
:**μ** a l’è el coefficént de flùss che ‘l sò valór tipich l’è 0,9;
:**A** l’è l’àrea de la sezión in m<sup>2</sup>;
:**g** l’è l’acelerazión de gravità e la var pressappòch 9,81 m/s2;
:**H** l’è el caregh idraulich in meter de colòna de acqua. 
## Relazion portada-[[temperadura]]
In regimm laminà la temperadura l'influenza la portada, inveci in regimm turborent l'è trascurabil. Per ciapà in considerazion quèll fàa chì se dopere di coefficient de correzión rispètt al valór de la portada calcolada a 20°C

***Coefficient de correzion per divèrsi valor de temperadura e de l'esponént x:***

## Ris'c de occlusion
I microirigatór e i gottadór pòden stoppàss; naturalment compù la sezion de indoe l'acqua la ven foeura l’è piscinina compù i se stòppen facilment. Generalment quèj che 'l sò diametro l'è maggior de 1,5 mm hinn pòch sensibil a l'occlusión, se ' l diametro l'è minor de 0,7 hinn molto sensìbil. De sora maròss di velocità bass e 'l regìmm laminà favorìssen el mucciàss di partìcol fin. 

## Zòna de terren bagnada con l'irigazion localizzada

## Riferiment
Piattaforma girevola

La **piattaforma girevola** l'è on'infrastruttura fissa bona de girà e che la permett a 'n veicol ferroviari de cambià binari o de vess invertii. Hinn doperaa soratutt in di deposit locomotiv ma anca per spostà carr e motris indova che gh'è di spazzi redutt.

Al dì d'incoeu in Europa hinn men spantegaa, degià che eren soratutt util in di temp de la trazion a vapor quand che i locomotiv eren de rodigg asimmetrich menter incoeu la pupart di mezz a hinn faa cont di composizion bloccaa dotaa de carrozza pilota, menter in di Stat Unii, indova che la pupart di locomotiv a hinn asimmetrich, hinn assee spantegaa.

## Bibliografia
*Ministero dei Trasporti-Ferrovie dello Stato Servizio Materiale e Trazione, Veicoli ed impianti, vol. IX, Pisa, Tip. Editrice Giardini, 1962.

## Vos corelaa
*Cabbi de retorn
*Regress ferroviari
*Triangol de regress
*Pont de trasbord
*Stella de inversion
Cimber

**Cimber** (anca *Zimber*, *Cimbro* in italian) a l'è 'na frazion de Vergiaa, comun autònom finna al 1869, quand che l'è taccaa a Mornagh e l'è passaa a Vergiaa du agn dòpo.

## Riferiment
* LombardiaBeniCulturali
Locomotiva FS E.402B

La **locomotiva FS E.402B** a l'è 'na locomotiva elettriga de Trenitalia, evoluzion di E.402A, doperaa del 1998.

## Storia
'Sti locomotiv a hinn pensaa 'me evoluzion del gruppo E.402A e de fiancà i vegg E.444 finna a sostituìj. Vint di vottanta a hinn staa modifegaa per la circolazion in sui lign franzes elettrifegaa e con trii pantograf, vun per i 3 kV CC, vun per i 1,5 kV CC e vun per i 25 kV CA, che in del 2010 hinn convertii per toeu via la compatibilità con la red franzesa degià che l'è minga servida per i servizzi internazionai.

In del dicember 2019 l'è nonziada la requalificazion per 30 esemplar de la locomotiva, cont el taj de voeuna di gabinn, l'attivazion de l'alimentazion a 25 kV CA e 'n giornament di sistema de sicurezza, el daree compartii anca cont i variant che sarann minga requalificaa.

Al dì d'incoeu hinn doperaa soratutt per i InterCity al train di UIC-Z1 e di Gran Confort e pòden vess guidaa de 'na carrozza semipilota Z1.

## Bibliografia
* 
* 
* 
*  pp.&nbsp;435–451

## Vos corelaa
*Locomotiva FS E.403
Globalizzazion

La **globalizzazion** a l'è 'l fenomen dovuu al cress di scambi economegh internazionai e che l'ha menaa a 'n cambi general in del sistema mondial e a 'n spantegàss mondial de fenomen che prima eren locai.

## Riferiment
*[Enciclopedia Treccani](https://www.treccani.it/enciclopedia/globalizzazione_(Dizionario-di-Storia)/)

## Vos corelaa
*Moviment no-global
*Internazionalizzazion
*Debit forestee
Marcia de la bandera

La **marcia de la bandera** (*Fahnenmarsch* in todesch, *Marche au drapeau* in franzes, *Marcia della bandera* in italian) a l'è 'na tipega marcia doperada de l'Armada svizzera quand che la bandera l'è passada in rassegna di soldaa e anca in di cerimoni pussee important, compagn di riceviment di dignitari forestee.

L'è manzonada per la prima voeulta in del 1856 in del *Ordonnance pour les trompettes d'infanterie* e la melodia l'è puu cambiada de quell ann. La gh'era 'na version precedenta che la risaliva al 1799, modifegada poeu in del 1819.

## Alter progett
Giancarlo Giorgetti

El **Giancarlo Giorgetti** (Cazzagh, 16 de dicember 1966) a l'è 'n politegh italian, vicesecretari de la Liga e del 1 de giugn 2018 al 5 de settember 2019 sottasecretari de Stat in del governo Conte I, del 13 de fevree 2021 al 22 de ottover 2022 minister del desvilupp economegh in del governo Draghi e del 22 de ottover minister de l'economia in del governo Meloni.

L'è in la Cambra di Deputaa del 1996.

Diplomaa a l'istitut Tecnegh Commercial e laureaa in Economia aziendala a l'Università Bocconi, l'è staa sindegh de Cazzagh del 1995 al 2004, e secretari de la Liga Lombarda del 2002 al 2012 e president del 2012 al 2017.

## Alter progett

## Riferiment
*Enciclopedia Treccani
Venegòn

**Venegòn** (*Venegono* in italian) a l'è staa 'n comun de la Lombardia faa su in dò ocasion.

## Storia
I dò Venegon hinn taccaa insemma per la prima voeulta in del 1809 del governa del Napoleon, insemma a Vedan, e hinn separaa de la Restaverazion di Austriegh.

El modell, foeura che per Vedan, l'è replicaa ancamò di fassista, che tacchen insemma i dò Venegon quand che in del 1960, dopo de 'n referendum faa a Venegon de Sott, hinn separaa. La division, che l'ha vist Venegon de Sott destacàss e 'l restant Venegon vess renomenaa Venegon de Sora, l'è dovuda soratutt a la differenza politega in tra i du comun, vun democristian e l'alter socio-comunista.

## Riferiment
* LombardiaBeniCulturali
* LombardiaBeniCulturali
* DECRETO DEL PRESIDENTE DELLA REPUBBLICA 4 settembre 1960, n. 980
Caviaditt

I **caviaditt** a hinn on dolz tipegh de la Valsasna, recognossuu 'me PAT e assee cognossuu per la soa forma retangolar cont on taj in del mezz.

## Storia
Se parla de 'sti biscott giamò del 1600 e 'l Carlo Del Tej el cunta su che hinn staa ciamaa inscì perchè di coeugh han faa de cavia per el noeuv biscott.

## Nomm
Quej faa a Barz hinn ciamaa "Cabiaditt" e pòden vess venduu domà de 'na quaj azienda autorizzada, menter el rest de la vall ja ciama Caviaditt.

## Ingredient
*Farina bianca
*Oeuv
*Butter
*Zuccher
*Levaa chimegh vaniliaa/Levaa normaa e vanillina
*Saa
*Zuccher a granella

## Ricetta
#Mett in d'on baslott 500 gramm de farina messedada a 200 gramm de zuccher
#Giontà on zicch de saa, dò oeuv, el levaa e 200 gramm de butter
#Messedà finna a rivà a 'n impast omogeni, se 'l gh'è de besogn l'è possibel giontaa on poo de lacc
#Mett a possà (10 menut cont el levaa chimegh, 30 menut cont el levaa classegh)
#Stend l'impast per avèll spèss 5 mm e tajà di retangoi de 7 cm x 5 cm circa
#Tajài in del mezz, possibilment cont ona roeuda dentada
#Mett i biscott in la carta forn e slargà el taj
#Spennellà cont el lacc e mett su el zuccher in granella
#Coeus in del forn pre rescaldaa a 180° per 15-20 menut

## Riferiment
*la cadrega
*I dolci Caviadini dividono la Valsassina
*Pronti a gustare i Caviadini, biscotti tipici della Valsassina? Ecco la ricetta.
Cassina Verghera

La **Cassina Verghera** (anca *Verghéa*) a l'è 'n quarter de Samaraa, conurbaa a Galaraa e comun autonom finna al 1869. El faseva part de la piev de Galaraa e l'è staa anca part de la effimera Provincia de Vares. In del Regn Italegh del Napoleon l'è scassada e unida a Samaraa, ma la torna autonoma con la Restaverazion. Deventada italiana, l'è taccada ancamò a Samaraa.

La Verghera l'è cognossuda per el sò Caffee Tejater, che l'ha lanziaa on poo de attor famos compagn de l'Aldo, Giovanni e Giacomo. L'era servida de l'effimera filovia Galaraa-Samaraa del 1904 al 1906, e poeu del 1931 al 1951 de 'na diramazion de la tranvia Milan-Galaraa, gestida de la STIE.

## Riferiment
* LombardiaBeniCulturali
Arbizz

**Arbizz** a l'è 'na frazion de Carian Viconagh, finna al 1928 comun independent, quand che i fassista deciden de taccàll a Carian.

L'è vers Marchiroeu, tant che el governa Napoleònich l'eva taccaa a luu. Di temp di Piev l'éra sotta l'autorità comasca, l'è poeu spostaa sotta l'autorità de la provincia de Vares.

## Riferiment
* LombardiaBeniCulturali
* LombardiaBeniCulturali
Aguri Onishi

La **Aguri Onishi** (大西亜玖璃, *Ōnishi Aguri*), nassüda ul 2 de magio dal 1997 a Aichi, a l'è una cantanta e seiyū, ciuè un'artista de la vus.

## Filmugrafia
### Anime
;2020
* Love Live! Nijigasaki High School Idol Club - **Ayumu Uehara**
* Maesetsu! - **Fubuki Kitakaze**

## Riferiment


## Liamm da fö
*Official Website
* a Anime News Network
Elettrotreno FS ETR.485

L**'Elettrotreno ETR.485** a l'è 'n elettrotreno politension e policorrent doperaa de Trenitalia e derivaa de la trasformazion di ETR.480 per podè andà anca in su la red a alta velocità.

## Storia
In del 2004 l'ETR.480.32 l'è faa compatibel con l'alimentazion monofas e omologaa de RFI. Donca, del 2005, a hinn tucc convertii al noeuv standard politension e doperaa in principi per i servizzi tBiz in su l'ass Roma-Milan.

Con l'entrada in servizzi de la noeuva ferrovia Milan-Bologna in alta velocità l'è cattaa foeura per el servizzi intermedi Frecciargento.

Hinn però despess doperaa per fà i servizzi Frecciabianca quand che i ETR.460 hinn no disponibel o, del 2017, con la rimozion del pendolament in sui ETR.460, quand che l'è mej avèghel compagn di relazion Genoa-Roma via Pisa e Fiorenza.

## Caratteristegh
A l'è compagn del tutt sia esteticament che tecnicament, foeura che per l'adattament politension e policorrent: l'è faa su de noeuv carrozz con la midemma configurazion, con 146 pòst de prima class e 344 in segonda.

L'è bon de rivà finna a 250 km/h e 'l gh'ha la ripetizion in gabina cont 9 codes, integraa del SCMT e de ERTMS de segond nivell, inscì de podè andà sia in sui lign tradizionai a 3 kV CC che in sui lign noeuv a 25 kV CA e con blocch radio sènza segnalament tradizional.

La trasformazion de la correnta l'è fàda con trii trasformator, di sezionator e interruttor AT, e i pantograf hinn sostitiii di vegg 52 FS ai noeuv ATR 90 per i lign tradizionai e Schunk WBL85 per i lign AV.

## Incident
Gh'è staa 'n poo de guast e incident con 'sto treno, i pussee important a hinn staa:
*El 7 de sginee 2008 l'ETR.485-37, arènt a Orvieto, el perd l'alber de trasmission del segond motor de la motris de testa, cont on gran dann al treno e a l'armament, e l'ha menaa a 'n cortcircuitt e a 'n incendi. I FS han, per precauzion, sbassaa la velocità massima di treni a 160 km/h e i han sottapognuu a 'na revision special, che l'ha marcaa ona debolezza struttural poeu sistemada
*El 15 de fevree 2008 l'ETR.485-41 l'ha ciappaa foeugh in tra Orte e Orvieto, dent de on tunnel, cont on gran fumm ma sènza di fiamm liber. L'istessa roba la capita el 28 de settember al treno 480-37
*El 28 de fevree 2012 el Frecciargento Roma-Bressa el perd ona porta in la penultema carrozza, che la se s'cianta in su l'ultema
*El 24 de settember 2012 l'ETR.485-36, assegnaa al Frecciargento Lecce-Roma, el se s'cianta cont on TIR bloccaa a 'n passagg a nivell arènt a Fasano: el macchinista el moeur e 'na desina de passegee resten ferii.

## Bibliografia
*

## Àlter progett
Crugnoeula

**Crugnoeula** a l'è 'na frazion de Mornagh, vers Besnaa.

## Storia
Vegg comun de la Piev de Somma, in del 1786 'l entra per cinch agn in la Provincia de Vares e la va innanz a cambià i riferiment ministrativ finna al Regn Italegh, quand che l'è taccaa a Vinagh in del 1809, in del 1811 taccaa a Menzagh.

Con la Restaverazion e 'l Regn Lombard-Veneto hinn tucc ripristinaa in del 1816, ma cont el rivà di italian l'è taccaa, cont i sò 353 abitant, a Mornagh in del 1869.

## Riferiment
* LombardiaBeniCulturali
Stazion de Lamezia Terme Nicastro

La **Stazion de Lamezia Terme Nicastro** a l'è 'na stazion de la , che la serviss el comun de . L'è taccada a .

## Moviment
La stazion a l'è servida di servizzi regionai esercitaa de Trenitalia in contratt de servizzi con la Region Calabria.

## Riferiment
*Stazioni - RFI
Walt Disney

El **Walt Disney**  (Chicago, 5 dicember 1901 – Burbank, 15 dicember 1966) a l'è staa on imprenditor e regista statunitens, recognossuu in tra i principai cineasta del secol quell de XX e 'l gh'ha el record di Premi Oscar vinciuu: 26 in 34 agn de carriera.

## Riferiment
*Treccani
Bialbero di Casorzo

Ul **Bialbero di Casorzo** se tröva in tra Grana e Casorzo in Piemunt. L’è un muron su cui l’è vegnüü su un scires.

## Note


## Olter prugett
Anton Pavlovič Čechov

L**'Anton Pavlovič Čechov** (Taganrog, 29 sginee 1860 – Badenweiler, 15 de luj 1904) a l'è staa 'n scrittor e drammatorgh russ.

## Riferiment
*Enciclopedia Treccani
Sesto 2012

El **Sesto 2012** a l’è ona squadra de folber de Sest San Giovann ch'a l’è stada fondada adree a l’idèa d'on grupp de des amis in del mes de marz del 2012 cont el nòmm de **ASD Football Sesto 2012.** El primm president de la squadra l’è staa el Lu Rong Yi, on impresari e titolar d’on bar originari de Lucheng in Cina, e l'è staa el primm president cines d’ona squadra de folber italiana. 
La squadra l'ha comenzàa la soa attività in del mes de luj del 2012 innanz de la stagión 2012-2013.  In quell’ann là la squadra l’ha giugaa (cont el nòmm de "Football Sesto 2012"  mantegnuu fin la fin del stagion 2017-2018 innanz de ciamass domà "Sesto 2012") in tèrza categoria. L'è stada promòssa a la fin de la soa primma stagión in segonda categoria. 
in del 2014 l'è stàa cambiàa el presidént, quand che ‘l Lu Rong Yu l’hà decidùu de dà nò a ficc el bar del center sportiv. El bar l'era staa tiraa in pee de lù medesim e poeu bandonaa dòpo che l’aveva minga rispettàa i sò dover cont el comun. La reson probabil de quèsta soa scèrna chì l’era che lù, che l’era el proprietari d'on bar arent el gh'aveva paura de la concorrenza. La riunion di sòci l’hà inscì deciduu de desfesciall, e de mètt al sò pòst l’Alessandro Bertinazzi
  El bar del center sportìv l’è staa poeu incendiaa l’ann adree in del magg del 2016. El foeugh l’è staa de origin maliziosa. 
La squadra l’è migliorada de maneman, in del 2015 l'ha mancaa i playòff a l’ultim moment,  ma l'è stada promòssa in prima categoria l'ann adree, a la fin de la stagion 2016-2017. 

El stadi indoe el Sèst el giuga l’è compres in del Center sportiv Boccaccio del comun de Sest San Giovann che’l gh’ha denter 2 camp a cinch, vun a sètt e on camp a vundes in èrba sintetica fàa in del 2017, che l'è quèll dopraa del Sesto 2012 per i sò partid. Incoeu el giuga in primma categoria.

## Cronistòria

## Color
I color sociaj hinn el bloeu, el bianch e l'arancion. 
L’arancion incoeu el ven minga dopraa; l’è staa dopraa soratutt in di temp indree quand che la squadra la gh'aveva el nòmm de "Football Sesto 2012". 

## Ligamm de foeura

* Sit offiziàl: http://www.ssdsesto2012.com/

## Vos correlaa

* Sest San Giovann

## Riferiment
Gesa de la Madonina in Praa

La **gesa de la Madonina in Praa** (italian: *Chiesa della Madonnina in Prato*) a l'è on santuari catolegh de la citaa de Vares, in del quarter de Biumm de Sòtta.

## Storia
In del Cincent Biumm el se trovava foeura di mur de Vares, in mez ai praa, e l'è donca per 'sta reson che la gesa la gh'ha 'sto nomm. On temp la gh'aveva de vess vuna di tanti gesioeur de campagna, ma cont el temp l'è cressuda de importanza, fina a deventà ona gesa on poo pussee grandotta.
Giamò a la fin del secol XV donca la gesioeura l'è stada sgrandida: l'è nominada per la prima voeulta in del 1567 in d'on document de la curia milanesa. Al temp la gesa la gh'aveva ona pianta a forma de cros grega e ona faciada rustega e quasi biotta, senza portegh nè campanin.
In del 1574 el Carlo Boromee l'ha domandaa de imbellì la gesa: ma s'è comenzaa a fà i lavorà domà in del secol adree. In de tra el 1678 e 'l 1686 la gesa l'ha ciappaa ona forma noeuva, a cros latina, e gh'è staa poeu cambiaa la faciada, segond el gust manierista del temp. Semper in quell temp, el de dent de la gesa l'è staa picciuraa de artista lombard.
In del 1722 el cammaster Gioann Antoni Speron el gh'ha faa taccaa arent on campanin, de stil barocch. Infina, in del 1742 l'è stada recostruida anca la sagrestia.
In del Vottcent la gesa l'ha patii di brutt moment: a semm che a on certo pont a l'era stada fina desconsacrada, anben che i varesin suttaven a vess devott a la picciura de la Madona che 'l se troeuva in de l'absida. In del secol XX gh'è staa di olter problema: per esempi el tecc el s'è creppaa, e quest l'ha faa vegnì dent l'aqua; inoltra, la gesa l'è stada on poo schisciada intorna a on mugg de cà noeuv de tipo residenzial.
In tra el 1995 e 'l 1996 la gesa l'è stada restavorada de l'architett Marco Giani, che l'è staa bon de portalla al sò splendor di temp indree.

## Bibliografia
*Anna Maria Bianchi Gaggini, Or me paés l'è on paradìs. Storia di Varese, Comune di Varese, 2006. ISBN non esistente

## Alter progett
Lavesg

El **Lavesg** (italian: *Laveggio*) a l'è on fiumm del Canton Tesin.
A l'è longh ona desena de chilometer, e 'l traversa tutt el Mendrisiott per poeu finì dent al Lagh de Lugan.
El gh'ha i sò aves in di praa arent a Stabi, minga lontan del confin con la Lombardia. A l'è vun di pocch fiumm a sud di Alp che 'l va minga invers sud, ma invers nord.

## Riferiment
*In mezzo scorre il fiume: si punta sul Laveggio 

## Varda anca
*Lagh de Lugan
*Distrett de Mendris
Stasi

La **Stasi** (breviazion de *Ministerium für Staatssicherheit*, ciovè *Ministeri per la Sicurezza del Stat*, parnonziaa [ˈʃtaːziː]) a l'éra la principàl organizzazion de sicurezza e spionagg de la Republega Democratega Todesca, assee cognossuda per i sò istrument de repression, passaa de la tortura fisega di agn '50 a la tortura psicologega fàda dopo per rend grama la vita di oppositor, l'è stada voeuna di polizii secrett pussee invasiv, cont on mugg de informator: 1 ògni 83 abitant.

Fàda su del 1950, l'è fiss rinforzada dòpo di mott operari del 1953 e l'è sarada su in del 1990, con la reunificazion todesca. Al dì d'incoeu i sò archivi hinn publegh, anca se on mugg de ròbb hinn staa destrugaa in del caos che l'è seguii del borlà del Mur de Berlin.

## Riferiment
*STASI, L’OCCHIO PARANOICO DELLA DDR

## Alter progett

## Vos corelaa
*Gestapo
*Stasimuseum
*Grenztruppen der DDR
*Gedenkstätte Berlin-Hohenschönhausen
*Kampfgruppen der Arbeiterklasse
Pont de impassiment

El **pont de impassimént** o **coefficént de frustadùra** l’è el contegnùu de acqua in del soeul sòta el quàl i piant nò riessen pù a trà foeura assée acqua e donca passìssen. 
### Valor tipich del pont de impassiment de divèrsi tipi de terrén

## Riferiment
Acqua disponibil

L’**àcqua disponìbil (Ad)** a l’è la quantità d’acqua che ona pianta la pò trà foeura del soeul, de già che i piant hinn minga bon de trà foeura l’acqua de là del pont de impassiment. 

A_d=1000mm/m \cdot (\theta_{cc}-\theta_{PA}) \cdot p 

‘ndoe:

: **Ad** l’è l’acqua disponìbil il millimeter;
: **θ<sub>cc</sub>** l’è la capacità de camp in m3/m3;
: **θ<sub>PI</sub>** l’è el contegnù idrich de terrén al pont de impassiment;
: **p** a l’è la profondità di radìs.

De già che \theta=w \cdot \frac{\rho_a}{\rho_w}**, Ad** la po’ vèss inscì esprèssa in funzión del contegnùu de acqua in massa: 

A_d=1000 \cdot (w_{cc}-w_{PI}) \cdot \frac{\rho_a}{\rho_w} \cdot p 

‘ndoe: 

: **ρa/ρw** a l’è el rappòrt infra la densità de l’acqua e del terrén;
: **w<sub>cc</sub>** a l’è el contegnùu de acqua in del terrén a la soa capacità de camp in kg/kg;
: **w<sub>PI</sub>** a l’è el contegnùu de acqua al pont de impassiment. 
### Valor tipich de l'acqua disponibil de divèrsi tipi de terrén

## Acqua  facilment disponibil
Quand che l'acqua la dimnuìss sòta 'na cèrta soeuja, la pianta, sòta strèss la dopera di meccanismi de difesa (saradaura di stòma, resciàda di foeuj...); l'acqua facilment disponìbil (**A<sub>df</sub>**) l'è la part de acqua disponìbil che la pianta l'è bona de surbì senza subì el strèss.

A_{fd}=f_a \cdot A_d

indoe fa l'è la frazión de acqua disponibil facilment.

### Acqua facilment disponibil e svapo-traspirazion
Quand che l'acqua la se redù sòta Adf (ma l'è ancamò pussée de Ad) la svapo-traspirazión la se redùss per via di meccenismi de difesa de la pianta; quèll fàa chì el pò vèss considerà per mèzz del **coefficént de strèss** Ks. El strèss el pò vèss indòtt minga domà de la pòca acqua ma anca de la salinità.

## Riferiment
Capacitaa de camp

La **capacitàa de camp** l’è la quantità de acqua che on terrén ben drenàa l’è bon de trattegnì contra de la fòrza de gravità. 
### Valor tipich de la capacità de camp de divèrsi tipi de terrén

## Riferiment
Castelnovaa

**Castelnovaa** (*Castelnovate* in italian) a l'è 'na frazion, l'unega, de Vizzoeula, comun autonom del Sevar finna al 1869, che l'ha tolt part anca a la Provincia de Vares de l'Austria, l'è taccaa del governa napoleonich prima a Vizzoeula poeu a Somma.

## Riferiment
* LombardiaBeniCulturali
Fabisògn de irigazion

El **fabisògn de irigazión**  a l’è la quantità de acqua de dagh ai piant con l’irigazion ind ona cèrta unitàa de temp.

El fabisògn de irigazión el gh’hà denter:

* la quantitàa de acqua che la servìss de compensà la svapo-traspirazión;
* el fabisògn de lessiviazion;
* 'n'altra quantità per compensàa el fàa che l'irigazion l'è nò omogenua.

El càlcol del fabisògn de irigazión, ch’a l’è necessari per savè quant el se gh’hà de irrigà, el pò vèss fàa per mèzz de l’equazión de bilanc idrològich:

Fi=ET_c-P-CR+RO+DP+- \Delta SW

indoe:

: **ET<sub>C</sub>** l’è la svapo-traspirazion de la coltivazión [mm];
: **P** l’è la pioeuva totàl [mm];
: **CR** l’è la salida de l’aves per suttilièzza [mm];
: **RO** a l’è el fluss superficial [mm];
: **DP** a l’è la percolazion profonda [mm];
: **∆SW** l’è la variazión del contegnùu idrich del soeul [mm].

Ancabén la gh’abìa denter tanti de tèrmen quèll’equazión chì la po’ vèss semplificada in fase de progètt de già che:

: - on impiànt ben progettàa e gestìi el detèrmina minga el fluss superficial, o ben RO=0;
: - se l’irigazion l’è l’istèss de tucc i pèrdit a gh’hinn nò di variazión del conetgnùu de acqua in del soeul, donca ∆SW=0;
: - **DP** la ven ciapada in considerazion dòpo;
: - la pioeuva totàl **P** la ven sostutuida de la pioeuva capàzz **Pe** che l’è domà quèlla part de la pioeuva che la va denter in de la zòna di radìs;
: - s'a gh’è nò la salida de l’aves CR=0.

Donca l’equazion la ven inscì semplificada:

: Fi=ET_c-P_e
: che l'è l'istèss de dì che l'irigazión necessaria l'è tuta l'acqua che la ven nò fornida ai piant per mèzz de la pioeuva

‘ndoe

* **Pe** l’è la pioeva capàzz  e la var Pe=P \cdot y/100, indoe **y** l’è la percentuàl de la pioeuva che l’è capàzz e se mètt y=100 quand che PETo**
: 

* **ETc (o ETE)** l’è la [[Svapo-traspirazion|svapo-traspirazión]] effettiva de la coltivazion:



== Fabisògn nètt de irigazion ==
Semài ch'a ghe sia besògn anca de [[Lessiviazion|lessivià]] i [[Sal|saj]] del terren e ghe sia donca on [[fabisògn de lessiviazion]] **LR** ( varda ► [[Fabisògn de lessiviazion|**fabisògn de lessiviazion**]]) quesstchì el gh’hà de vèss considerà e donca el fabisògn de irigazion ( che in quèll caso chì el ven ciamàa fabisògn nètt de irigazion e insegnàa con **Fin**) el sarà pussée grand. 

<math>Fin=\frac{Fi}{1-LR}</math>

indoe

: **Fi** l’è el fabisògn de irigazion;
: **lr**  a l’è el [[fabisògn de lessiviazion]] (varda ► [[Fabisògn de lessiviazion|**fabisògn de lessiviazion**]])

== Fabisògn lord de irigazion ==
De sora maròss gh’è el **fabisògn lord de irigazion** (o **fabisògn sporch de irigazion, Fil**) per ciapà in considerazion anca l’[[Efficienza potenzial de meto de irigazion|efficienza potenziàl de métod de irigazion]] (**PAE''' esprèssa in % ) de già che l’irigazión l’è nò del tutt efficiént per via del fàa che l’è minga semper precisa e omogenua. 

Fil=\frac{Fin}{PAE/100}
## Vos correlad
*Irigazion

## Riferiment
Mocmex

**Mocmex** a l'è staa on trojan miss dent di cornis digitai faa su in Cina, soratutt a Shenzeng in del fevree 2008. A l'era bon de ciappà i password di videogioeugh online e de bloccà la pupart di antivirus e firewall, inscì de podè descaregà di alter file e deventà pussee gramm de toeu via.

## Riferiment
*Tech Time Warp: Mocmex sneaks in via digital photo frame
Ballaraa

**Ballaraa** (*Ballarate* in italian) a l'è 'na frazion de Leggiun, vers Airoeu, comun autònom finna al 1927.

## Riferiment
* LombardiaBeniCulturali
Volumm de la dacquada

El **volùmm de la dacquàda** l’è la quantità de acqua che la ghe ven dada al terren cont ona dacquada.
El ven esprèss in millimeter icome altèzza de la dacquada **h<sub>a</sub>**.

## Calcol del volumm de la dacquada
El volumm che gh’è besògn de fornì con ona dacquada l’è, se l’irigazion l’è ben progettada, quèll che ‘l fornìss l’acqua facilment disponibil o ben:

: h_a= A_d=f_a \cdot (\theta_{cc}-\theta_{PA}) \cdot p 

‘ndoe:

: **Ad** l’è l’acqua disponìbil il millimeter;
: **θ<sub>cc</sub>** l’è la capacità de camp in mm/m;
: **θ<sub>PI</sub>** l’è el contegnù idrich de terrén al pont de impassiment semper in mm/m;
: **p** a l’è la profondità di radìs in m;
: **fa** l’è la frazion de acqua facilment disponibil.

In del caso de l’irigazion localizzada, per esempi cont i gotadór per la microirigazion:

: h_a= A_d= (S_b/100) \cdot f_a \cdot (\theta_{cc}-\theta_{PA}) \cdot p 

per ciapà in cosiderazion la percentuàl **Sb** de la superfice del terrén che la ven bagnada.

De sora maròss de già che l’irigazión l’è nò omogenua ghe de considerà anca l’efficienza potenzial del metod de irigazion (**PAE**) donca el volùmm lord de la dacquada el sarà:

: h_{al}=\frac{h_a}{PAE/100}

A l’è possibil divìd el volùmm de la dacquada in part pussée piscinìnn e irigà  pussée despèss, ma l’è nò possibil de aumentàll rispètt al valór apèna calcolàa perché l’acqua in del terrén l’andarìss tròpp giò in disponibilità e minga la sarìss pù facilment disponìbil per i piant. 
## Turno de la dacquada
El turno de la dacquada  Ti l'è el temp che 'l passa infra 'na dacquda e quèlla adrée e'l se calcola inscì:
:T_i=\frac{ha}{F_{in}}=\frac{h_{al}}{F_{il}}
indoe:
:**F<sub>in</sub>** l'è el fabisògn nètt de irigazion;
:**F<sub>il</sub>** l'è el fabisògn lord de irigazion.

## Vos correlad

* Irigazion

## Riferiment
Formola del Fisher e de l'Allen

La **fórmola del Fisher e de l'Allen** l’è ‘na fórmola che la servìss de calcolà el svaporament di gètt di irigator. Quèst el dipend de la grandèzza di gòtt e del podè svaporànt de l’atmosfera che ‘l dipénd di parameter meteorològich.

A l’è ‘na formola empirica che la manda foeura el valór de la percentuàl **Eg** de l’acqua che la ven foeura di irigator che la svapora innanz de toccà giò el terrén.

: E_g=100 \cdot (1-[0,976+0,005 \cdot ET-0,00017 \cdot ET^2 +0,0012 \cdot u-IP \cdot (0,00043 \cdot ET +0,00018 \cdot u + 0,000016 \cdot ET \cdot u)])

indoe:

: **u** l’è la velocità del vent in km/h;
: **ET**=ETo l’è la svapo-traspirazion de riferiment (per esempi calcolada cont el metod Penman-Monteith);
: **IP** l’è l’ìndes de polverizzazión:
: IP=min(17;max(7;0,032 \cdot \frac{p^{1,3}}{d}))

‘ndoe:

: **p** l’è la pression de fonzionamént in kPA;
: **d** l’è el diametro de la sezión de fluss de l’irigator in mm.

## Vos correlad

* Svaporament
* Irigazion
* Irigator
* Svapo-traspirazion

## Riferiment
Modèll del Schwartzmass e del Zur

El **modèll del Swatrzmass e del Zur** l’è on modèll deterministich che ‘l servìss de stimà la zòna bagnada intorna del pont ‘doe l’acqua la ven fornida per irigazion localizzada compagn che in di casi di gotadór e in generàl de la microirigazión. 

## Diameter bagnaa
Sta chì a l’è la fórmola de calcolà el diameter de terrèn bagnàa (in meter):

: w=0,031 \cdot V_w^{0,22} \cdot (\frac{K_{sat}}{q})^{-0,17}
: indoe:
:: **q** l’è la portada dell fornidór de acqua (gotador o irigator) in liter a lora;
:: **V<sub>w</sub>** l’è el volùmm de acqua fornida in liter;
:: **K<sub>sat</sub>** l’è la conduttività sàtura del terrén. 

## Profondità bagnada
Sta chì a l’è la fórmola de calcolà la profondità (in meter) che l’acqua la riva giò in del terrén:

: w=29,2 \cdot V_w^{0,63} \cdot (\frac{K_{sat}}{q})^{0,45}

## Vos correlad

* Microirigazion
* Irigazion

## Riferiment
Metod Wucols

El **metod Wucols** l’è on métod nassùu in del 2000 che ‘l sèrviss de valutà la svapo-traspirazión di coltivazión ornamentàj:

La svapo-traspirazion di coltivazión ornamentàl la ven calcolada in quèlla manera chì:

ET_L=k_L \cdot ET_o

indoe:

: **ET<sub>L</sub>** l’è la svapo-traspirazion de la pianta ornamentàl considerada (che l’è l’istèss del fabisògn de irigazion de la coltivazión) esprèssa in mm/dì;
: **K<sub>L</sub>** a l’è el ***coefficiént del paesàgg*** (de la lengua inglesa ‘’landscape coefficent’’), che , a bon cunt l’è l’istèss del **Kc** doprà per la stima de la svapo-traspirazion (varda ► '''Svapo-traspirazion#Stima de la svapo-traspirazion effettiva''');
: **ETo** l’è la svapo-traspirazion de riferiment che la pò vèss stimada con divèrsi métod, primm fra tucc de metod Penman-Monteith.

El coefficent del paesàgg el ven ottegnùu del prodòtt de trii coefficiént:

* **K<sub>s</sub>,** ***cofficiènt de specie***, che l’è divèrs segond la specie che la pianta la partén;
* **K<sub>d</sub>**, ***coefficént de densità***, ch’a l’è ‘n coefficènt de correzión che ‘l ciapa in considerazion la densità di piant;
* **K<sub>mc</sub>**, ***coefficènt micro-climatich***, che ‘l servìss inscambi de tegnì in cunt el microclima de la zòna specifega.

:: K_L=K_S \cdot K_{mc} \cdot K_d

## Coefficient de densità
I valór possìbil del **coefficént de densità** hinn:

* **1,1<Kd<1,3** in del caso d’ona densità alta, o ben de terrén quattàa su di piant al 100%;
* **Kd=1** in del caso che la densità di piant la sia media, o ben 70-100% in del caso di alber e del 90-100% in del caso di arbust e di piant tappezzant;
* **0,5<Kd<0,9** in del caso che la densità di piant la sia bassa, o ben minora del 70% per i àlber e del 905 per i arbust e i tappezzant. 

## Coefficient microclimatich
I valór possìbil del **coefficènt mirco-climatich** hinn:

* **1,1<K<sub>mc</sub><1,4** in del caso del “***microclima alt***”. Se parla de microclima alto quand ch ‘el sit l’è espòst a di vent pussée fòrt de quèj tipich de la zòna o a di sorgènt de calór arént o anca a la lus rilfettuda di edifizzi arènt;
* **k<sub>mc</sub>=1** in del caso del “***microclima medi***”, cioè in camp avèrt;
* **0,5<K<sub>mc</sub><0,9** in del caso de “***microclima bass***”: Se parla de microclima bass quèll indoe i piant hinn miss in sul fianch nòrd o nòrd-èst di edifizzi, a l’ombria di struttùr sora-elevàa o circuìd di mur d’on cortìl. 

## Coefficient de specie
El “**coefficent de specie**” el var:

* **Ks<0,1** per i piant a consùmm de acqua molto bass;
* **0,1<K<sub>s</sub><0,3** per i piant a consùmm de acqua bass;
* **0,4<k<sub>s</sub><0,6** per i piant a consùmm idrìch medi;
* **0,7<k<sub>s</sub><0,9** per i piant a consùmm idrich alt.

Tucc i piant vegnen classificàa segond el so consum de acqua: el studi in sui piant l’è stà tirà innanz in del stat americàn de la California che l’è stada divisa in divèrsi “región Wucòls” e infra tucc i región valór de la región Wucols 3 hinn quèj giust per l’Italia.

## Ligamm de foeura
► Chichiscì podìi trovà , a comenzà de la pagina 93 de document i dàa i sul consùmm de acqua di divèrsi speci di piant.

## Riferiment
Antonino Spirlì

L**'Antonino Spirlì** (dii *Nino*, Taurianova, 13 de luj 1961) a l'è 'n politegh e giornalista italian, president fasent fonzion de la Calabria dopo de la mort de la Jole Santelli el 15 de otober 2020.

## Biografia
Vegg tenent de cavalleria, l'ha lavoraa a la Mediaset e a la Rai indova che l'ha ideaa di format compagn de Forum e La Fattoria e l'ha scrivuu anca in su la carta stampada, compagn de Il Giornale, il Garantista e il Corriere di Calabria. In sul Giornale e 'l Garantista el gh'aveva in di rubrich el nomm "vecchia checca" (circa "vegg cuu alegher efeminaa") degià che l'è omosessual.

L'è scernuu in del sgenee 2020 'me vice-president de la Santelli in quotta Liga, oltra che assessor a la coltura e al commercc, e a la soa mort el deventa president fasent fonzion.

## Controversij
L'è staa accusaa de razzism e omofobia - anca se l'è luu midemm deciaratament omosessual - per avè dii in sul palch de la "Pontida del Sud", ciovè de la manifestazion fàda in di primm de otober a Catania in contemporanea al process al Mattee Salvin per el cas de la nav Diciotti, che luu l'avaria doperaa semper i paròll "negro" (che a differenza del lombard "negher" la pò avègh on significaa negativ in di contest determinaa) e "frocio" (termen assee volgar de la lengua italiana che 'l gh'ha nissun paragon in la lengua del Porta) anca se 'l ghe pias mìnga a 'na quaj lobby e per quella reson chì l'è staa anca contestaa di sgent che ghe diseven che omofobia e razzism hinn no coltura, assessoraa che l'era assegnaa.

## Riferiment
*Antonino Spirlì, il vice di Jole Santelli che guiderà la Calabria
*Morte di Jole Santelli, Nino Spirlì guiderà la Calabria fino a nuove elezioni
Jole Santelli

La **Jole Santelli** (Cosenza, 28 de dicember 1968 - Cosenza, 15 de otober 2020) a l'è stada 'na politega e avocata italiana, presidenta de la Calabria del 15 de fevree a la soa mort e in precedenza deputada del 2001 al 2020 e sottasecretaria de Stat al Ministeri de la Giustizia del 2001 al 2006 in di governi Berlusconi II e Berlusconi III, oltra che sottasecretaria del Ministeri del lavorà e di politegh sociai del governo Letta del magg al dicember 2013.

## Àlter progett

## Riferiment
*Camera dei Deputati
*Calabria, morta la governatrice Jole Santelli
Giancarlo Morandi

El **Giancarlo Morandi** (Milan, 28 de dicember 1939) a l'è 'n politegh italian, president del Consili Regional de la Lombardia del 1995 al 2000.

## Biografia
Ingegnee de formazion, l'è iscritt in gioventura al Partii Liberal Italian, l'ha tolt part a la fondazion di Goliard Independent, finna a deventànn president nazional.

In di agn '80, dopo vess staa foeura de la politega per on des agn el torna attiv in del PLI e in del 1987 l'è nomenaa Secretari Regional. In del 1992 l'è nomenaa vice-president de la Gionta Regional e l'è assessor al belancc e al turism, roeul che 'l tegn finna al 1995, in del midemm period l'è president de AINEVA, sociazion di region italian per la sicurezza in montagna.

In del 1995 l'è rielegiuu consiliee regional e l'è votaa 'me President del Consili Regional, finna al 2000.

Del 1997 al 1998 l'è Vicepresident de la Conferenza di President di Consili Regionai e di Provinz autonom e l'ha favorii in 'sto roeul el nass de la Conferenza Europea di Assemblee Legislativ.

Fornii el mandaa 'me president l'è nomenaa, finna al 2010, president de la sociazion di consiliee regional lombard.

El s'è poeu assee impegnaa per l'ambient, l'è staa mèmber de la Foundation	for	Environmental	Education, de la Green Cross, del Consili Nazional de l'Economia Verda e president del Cobat, dedicaa al riciclà i batterii.

Del giugn 2014 al 2020 l'è staa secretari nazional del Partii Liberal Italian, partii che poeu l'ha mollaa per deventà president onorari de la noeuva formazion di Liberista Italian.

## Riferiment
*Giancarlo Morandi 
*Sviluppo Sostenibile
*Giancarlo Morandi (Pli) incontra Bernaudo e aderisce a Liberisti italiani
*Liberisti italiani
Cadee

**Cadee** (*Cadero* in italian, anca *Cader*) a l'è 'na frazion de Maccagn con Pin e Veddasca, finna al 1928 comun independent.

Finna al 1877 a l'era ona frazion de Graj (in d'on comun ciamaa despess Graj con Cadee) menter in quell ann el capploeugh el deventa Cadee e 'l nomm del comun l'è cambiaa in Cadee con Graj, che però l'è soppress di fascista in del 1928 e l'è taccaa a Veddasca, a soa voeulta taccaa a Maccagn con Pin e Veddasca in del 2014.

## Riferiment
* LombardiaBeniCulturali

## Alter progett

## Vos corelaa
* Gesa de San Silvester (Cadee)
Maccagn con Pin e Veddasca

**Maccagn con Pin e Veddasca** a l'è 'n comun de la Provincia de Vares in pee del 2014, faa su de l'union de Maccagn, Pin e Veddasca.

I trii comun fondator eren giamò lor faa su a taccà insemma di àlter comun: prima del fascismo gh'eren 10 comun.

## Àlter progett

## Ligamm de foeura
* Sitt offizial
Sel (desambiguazion)

## Sigli
* Single Event Level – livèll de l'avveniment in deperlù (in acustica)
* Sinistra Ecologia Libertà – un partii politegh italiàn
Cadee con Graj

**Cadee con Graj** (*Cadero con Graglio* in italian) a l'è staa on comun de la Lombardia in pee del 1798 al 1928 con di vari nomm.

## Storia
Cadee e Graj eren du comun de la piev de Valtravaja e poeu part de l'effimera provincia de Vares. Manzonaa despess insemma in di document del Ducaa de Milan, in del 1798 hinn formalment taccaa insemma di franzes, cont el nomm de Graj con Cadee, decision lassada intatta di austriegh, che però despess se limiten a ciamàll Graj.

In del 1877 Cadee el deventa capploeugh del comun che 'l torna a ciamàss donca Cadee con Graj, e 'l resist finna al 1928 quand che i fascista deciden de taccàll insemma a Armi, Losc e Biegn per formà Veddasca, l'ann dopo de la creazion de la provincia de Vares. In del 2014 Veddasca l'è desligada dent al noeuv comun de Maccagn con Pin e Veddasca, prima fusion di comun in la provincia de Vares.

## Riferiment
* LombardiaBeniCulturali
* LombardiaBeniCulturali
* LombardiaBeniCulturali
Bel (unitaa de misura)

El **bel**, sìmbol **B**, a l’è on'unitàa de misura relativa con la qual ona grandezza fisica (come la potenza d’ona radiazión o de on segnàl) la ven confrontada cont on valór de riferimént in scala logaritmica. Impunemành la soa utilizzazión la sìa nò prevista del  Sistema Internazional, l’è comunque tollarada.
despèss el ven dopràa in del camp de l’acustica (potenza de on son) o di radiazión elèttromagnetich (soratutt per indicà el guadagn o la pèrdita d’on segnàl radio). 

El ven dopràa per esprìmm el rappòrt infra dò grandèzz omogenui.

El ven calcolàa in quèlla manera chì: 

:  L_\mathrm{bel} = \log_{10} \left( \frac{x_1}{x_2} \right)

Se parla anca de rappòrt esprèss in neper:

:  L_\mathrm{Np} = \frac{1}{2} \ln \left( \frac{x_1}{x_2} \right)

El so sòtt-multiplo, el decibel che 'l sò sìmbol l'è **dB** (1&nbsp;dB = 0,1&nbsp;
Albert de Gandin

L**'Albert de Gandin** (Crema, agn 1240 - Genoa, 1310 o 1311) a l'è staa on giurista e giudes lombard, che 'l s'è ocupaa de dirizz penal de statutt.

## Biografia
Nassuu a Crema in di agn 1240, el gh'ha avuu in tra i sò maester l'Albert Galeott e 'l s'è laureaa a Bologna senza andà innanz in la carriera accademica ma l'ha taccaa a fà el giudes, lavorà che l'ha faa del 1281, l'ha scominciaa a Lucca, al 1310 in vari città de la Lombardia storega, indova che despess l'è anca scernuu 'me assistent di podestà e infinna podestà degià che l'era l'epoca indova che 'l se preferiva assegnà el compet a 'n terz forestee: l'è staa in del 1284 assessor del podestà de Bologna Giovann Palastrell de Piasenza prima e del Tebald Brusaa de Bressa dopo.

L'è staa assessor del podestà de Perugia Peder Confalonee de Bressa del 1286 al 1287 e poeu a Fiorenza del 1288 al 1289 con l'Antoni Fissiraga de Lod. 

A bon cunt però la pupart de la soa carriera de giurista l'è stada a Bologna, indova che l'era giudes e l'ha lavoraa in d'on period assee de rebelott indova che gh'è staa on mugg de mazzament politegh, a la fin l'è staa slontanaa de la città e in del 1299 l'è trovaa a Siena, a juttà el podestà Totelmann di Totelmann de Bergom.

El fa el salt de carriera a Fermo, indova che l'è podestà del 12 de magg al 12 de luj del 1305, e 'l gh'ha dopo di alter offizi important finna a la soa mort, capitada in del 1310 o 1311.

L'ha scrivuu on poo de liber de dirizz, vun, el *De maleficiis*, indova che 'l parla del riatt e del dirizz in azion in la giustizia del liber comun e l'alter, *Quaestiones statutorum*, in su la soa esperienza cont el dirizz comunal, assee compagn in di città ma different de quell roman.

## In la coltura
L'è staa a longh ciappaa per cremones, tant che el *Diplovatazio* el definiva "*natione Lombardus, patria Cremonensis*", ma el s'è descovert poeu che in realtà l'è cremasch: l'error el deriva probabilment de 'n edizion di *De maleficiis* che 'l reportava la città fallada.

## Oeuver

**Quaestiones statutorum*
**Libellus super maleficiis et causis criminalibus et statutis loquentibus de maleficiis et questionibus dependentibus a statutis*

### Manoscritt
* 
** 
** 
** 
* 

## Riferiment
*[Enciclopedia Treccani](https://www.treccani.it/enciclopedia/alberto-gandino_(Dizionario-Biografico)/)
River Line (NJ Transit)

La **River Line** a l'è 'na linia de tram-treno esercitada de la Southern New Jersey Rail Group per cunt de New Jersey Transit, che la connett Camden a Trenton, capital del Stat e ciamada inscì perchè la corr arent al Delaware. L'è compartida in tra di treni linger, pensaa concetovalment 'me treni a mità in tra on tram e on treno de la familia Stadler GTW e i pesant treni merci de la Conrail, che passen soratutt de nocc, anca se l'è possibel vedè alter treni in situazion de emergenza o de necessità.

Hinn staa parpognuu di vari estension, voeuna per el Campidoeuj del Stat, voeuna per la stazion de West Trenton de la SEPTA e la ferrovia Glassboro-Camden, longa 29 km e che la conligaria Camden a Glassboro.

## Riferiment
*Get there by train 

## Alter progett

## Vos corelaa
*Hudson–Bergen Light Rail
*Red di tram de Newark
Arch de Porta Noeuva (Carevasg)

L**'arch de Porta Noeuva** a l'è 'n arch monumental faa su in del 1709 e miss in su 'n entrada de la città che la mena al Santuari de Carevasg, in contemporanea a la vertura del Santuari.

## Riferiment
*LombardiaBeniCulturali

## Alter progett
Antoni Fissiraga

L**'Antoni Fissiraga** l'è staa on politegh lombard de la parentela di Fissiraga, scior de Lod in l'Età de Mezz.

In del 1292, capo di guelf, el mett fin a la lotta per el controll de la città cont el consens di Torrian e l'è protagonista de la costruzion de la Gesa de San Franzesch. In del 1301 se derven i ostilità cont i Vescont sciori de Milan e 'l se lia cont i signorij de Pavia e Piasenza e in del 1302 l'è bon de mandà el Mattee Magn in esili grazia a la coalizion guidada de l'Albert Scott di Scaliger, inscì de permett ai Torrian de tornà, finna al 1311, a la guida de la capital lombarda.

## Riferiment
*[Treccani](https://www.treccani.it/enciclopedia/antonio-fissiraga_(Dizionario-Biografico))